google/wiki40b huggingface dataset:
Armeenia NSV lipp

Armeenia NSV lipp oli 1922–1936 Taga-Kaukaasia SFNV ja 1936–1991 NSV Liidu haldusüksuse Armeenia NSV lipp.
Armeenia NSV esimene lipp võeti kasutusele 2. veebruar 1922, see oli punane kangas, mille vardapoolses ülanurgas olid kuldsed kirillitsa tähed "ССРА" ("ANSV"–Armeenia Nõukogude Sotsialistlik Vabariik). 
23. märts 1937 vahetati kirillitsa tähed armeenia tähtede vastu ning tähtede kohale lisati kuldsed ristatud sirp ja vasar.
17. detsember 1952 sai Armeenia NSV endale uue lipu. Plagu oli punane ja selle keskele oli asetatud sinine horisontaalne laid, mis moodustas 1:4 lipu kõrgusest. Vardapoolses ülanurgas olid kuldsed sirp ja vasar ning nende kohal oli punane kuldse äärisega viisnurk. Lipu proportsioonid olid 1:2.
Tartu Valla Spordikool

Tartu Valla Spordikool on spordikool Tartu maakonnas Tartu vallas Lähte alevikus. Kooli direktor on Rein Lellep.
Kool asutati 2005.
Koolis õpetatakse kuut spordiala: korvpall, võrkpall, kergejõustik, maadlus, suusatamine ja vibulaskmine.
Muusikaprojekt

Muusikaprojekt on muusika valdkonna projekt.
Muusikaprojekti tulemuseks võib olla näiteks heliteos, kontsert, muusikateatrietendus, muusikafestival, muusikapublikatsioon.
Muusikaprojekt võib saada toetust riigilt, kohalikult omavalitsuselt, sihtasutustelt (Eestis näiteks Eesti Kultuurkapitali helikunsti sihtkapitalilt ja Eesti Kultuurkapitali maakondlikelt ekspertgruppidelt, Eesti Rahvuskultuuri Fondilt, Hasartmängumaksu Nõukogult) ning eraõiguslikelt sponsoritelt ja toetajatelt.
Burušaski keel

Kirjaviis

Burušaski keeles kirjutatakse harva. Luuletaja Nasir al-Din Nasir Hunzai jt on kirjutanud araabia kirjal põhinevas urdu tähestikus, kuid õigekirjas pole kokku lepitud.
Tiibeti allikates mainitakse Gilgiti oru Bru-śa keelt, mille kõnelejad olevat toonud böni usu Tiibeti Zhangzhungi ja Kesk-Aasiasse. Nende tähestik olnud ka tiibeti kirja aluseks. Seega võib burušaski keel olla olnud minevikus tähtis kirjakeel. Bru-śa-keelseid käsikirju pole ometi leitud.
Keeleteadlased kasutavad mitut ladina kirjal põhinevat transkriptsiooni. Burušaski Uuringute Akadeemia koostöös Karachi Ülikooliga avaldas hiljuti burušaski-urdu sõnaraamatu esimese köite (A-st C̣-ni) enim levinud ehk Bergeri kirjaviisis, mida on kasutatud ka käesolevas artiklis.

Süntaks ja morfoloogia

Burušaski keel on kaheti viitav keel . Tavaline sõnajärg on subjekt+objekt+predikaat.

Käänded

Burušaski keel on ergatiivse lauseehitusega.
Mystery

"Mystery" on Elina Borni kolmas singel, mille ta avaldas 2014. aasta augustis. Koos Elinaga on laulu autoriteks Stig Rästa, Fred Krieger ja Vallo Kikas.
Tiesenhausen

Tiesenhausen (ka Tisenhusen, poola k. Tyzenhauz, läti k. Tīzenhauzeni) on baltisaksa aadlisuguvõsa, mille esivanemaks on esmakordselt 1210 (sõjakäik Sakalasse) ja 1224. aastal (Otepää piiskopilinnuse ehitamisest Ugandis) Henriku Liivimaa kroonikas mainitud piiskop Alberti ja piiskop Hermanni õemeest, Turaida stiftifoogt Engelbertus de Tisenhusen. 
14. sajandi algul elanud Johann von Tiesenhauseni kahest pojast põlvnesid Tiesenhausenite suguvõsa peaharud.
Amite'i maakond

Ajalugu

Maakond moodustati 1809. aastal.
Rudolf Ütt

Rudolf Ütt (1. oktoober 1905 Narva – 2. mail 1936 Narva) oli Eesti sõjaväelane (nooremleitnant).
Teenis Kaitseliidu Narva malevas.
Petter Tande

Petter Laukslett Tande (sündinud 11. juuni 1985 Oslos) on Norra kahevõistleja. Tande praegune spordiklubi on Byåsen IL. 
Tema karjääri seni suurim saavutus on meeskonnavõistluse maailmameistritiitel 2005. aasta maailmameistrivõistlustel Oberstdorfis. Norra koondisesse kuulusid lisaks temale Håvard Klemetsen, Magnus Moan ja Kristian Hammer. Samal võistlusel oli Tande tavavõistluses seitsmes ja sprindis üheksas. 2007. aasta MM-il Sapporos kuulus ta Norra pronksmedali võitnud meeskonnavõistluse koosseisu.
Tande on võitnud seni (seisuga 5. aprill 2008) kuus maailmakarikavõistluste etappi. 2007–2008 hooajal sai ta maailmakarikavõistluste üldkarika arvestuses teise koha.
Yu Hai

Yu Hai (于海; pinyinis Yú Hǎi; sündinud 4. juunil 1987 Luoyangis) on Hiina jalgpallur.
Ta mängib 2009. aastast klubis Shaanxi Chanba.
Ta on mänginud ka üle 20 korra Hiina RV rahvuskoondises.
Deng Xiaoping

Isiklikku

Deng oli 1 m 55 cm pikk.
Antakalnise kalmistu

Antakalnise kalmistu on kalmistu Vilniuses Antakalnise linnaosas.
Surnuaed rajati 1809. aastal ja tänapäeval võtab kalmistu enda alla 15,60 hektarit maad.
Žalgirio Arena

Žalgirio Arena on Leedus Kaunase linnas Naujamiestises asuv Baltimaade suurim sisehall. Hall mahutab 15 422 inimest korvpallimängude ajaks ja 16 160 inimest kontserdi ajaks (kui lava asub saali keskel) ning 11 256 inimest, kui lava asub ühes saali otsas. Žalgirio Arenal peetakse põhiliselt korvpallimänge ja kontserte.
Halli nime valikul otsustati Žalgiro Arena kasuks, sest 2010. aastal möödus Žalgirise lahingust 600 aastat. Linnapea Andrius Kupčinskas on öelnud: "Ma arvan, et Žalgirise lahingu 600. aastapäeva lähenedes on õige anda uuele areenile Žalgirise nimi." Peale selle mõjutasid linnapea sõnul nime valikut ka Leedu edukaima korvpalliklubi Kaunase Žalgirise saavutused. Klubi kasutab halli kodumängudeks nii kohalikus kui ka Euroliigas. 
Žalgirio Arenal peeti 2011. aasta korvpalli Euroopa meistrivõistluste playoff-kohtumised ja finaal.
Ehitamine algas 2008. aasta septembris. Halli peaarhitekt oli Eugenijus Miliūnas. Žalgirio Arena maksumuseks oletatakse 50 miljonit eurot. Hall avati 18. augustil 2011, kui toimus Leedu ja Hispaania sõpruskohtumine.
Penny Marshall

Carole Penny Marshall (15. oktoober 1943 Bronx, New York – 17. detsember  2018 Hollywood Hills, Los Angeles)  oli Ameerika Ühendriikide näitleja, filmirežissöör ja filmiprodutsent.
Leo Gustav Treumann

Leo Gustav Treumann (18. detsember 1890 Tallinn – 2. oktoober 1963 Niederstetten) oli Eesti vaimulik.
Lõpetas aastal 1910 Tallinna toomkooli. Õppis 1910–1918 Tartu Ülikooli usuteaduskonnas. Võttis 1916–1917 osa ohvitserina Esimesest maailmasõjast ja 1918–1919 Vabadussõjast Balti pataljoni koosseisus. Oli prooviaastal Kuusalu Laurentsiuse koguduses. Ordineeriti õpetajaks 14. novembril 1920 Kuusalu kirikus.
Oli aastal 1920 Kuusalu kogudus abiõpetaja. Aastatel 1921–1939 oli ta Vaivara koguduse õpetaja. Lisaks oli ta Vaivara kõrgemas algkoolis usuõpetajaks ja aastatel 1926–1939 Vaivara koguduse perekonnaseisuametnikuks. Leo Treumanni 15 aasta teenistusaastapäeva puhul tahtsid tema abikaasa ja koguduse naisliikmed annetada talle kuldristi ja korraldasid selleks korjanduse. Politsei konfiskeeris ülekullatud hõbedase risti ja selle ostmisest üle jäänud raha, Jõhvi jaoskonnakohtunik mõistis Pauline Treumanile, Hilda Veltbachile, Anna Kruusteinile, Anna Puksmanile ja Elisabet Tammele igaühele 2 krooni rahatrahvi või 1-päevase aresti loata korjanduse toimepanemise eest, rist ja raha anti Vaivara koguduse nõukogule.
Siirdus aastal 1939 Saksamaale. Oli 1940–1945 pastor Lääne-Preisimaal Mewe-Münsterwaldes (praegu Gniew, Tczewi maakonnas, Pomorze vojevoodkonnas). 1945–1949 oli põgenikelaagris Taanis. Aastal 1949 oli ta Wermutshauseni koguduse õpetaja (Württembergi maakiriku teenistuses), Niederstetteni juures (Baden-Württembergi liidumaa põhjaosas). Seal jäi ta ka aastal 1950 emerituuri. Sai aastal 1963 (koos abikaasaga) surma autoõnnetusel.

Isiklikku

Tema äi Christfried Brasche oli Juuru Mihkli koguduse õpetaja.

Tunnustused

Kuldrist (1938)
Õhutemperatuur

Maailmas

Kõrgeim mõõdetud temperatuur ehk õhutemperatuuri absoluutne maksimum on 56,7 °C, mis registreeriti 10. juulil 1913. 1922. aastal registreeriti Liibüas Al-‘Azīzīyah' linnas õhutemperatuur +57,8 °C, kuid seda tehti taatlemata mõõteriistadega, mistõttu Maailma Meteoroloogiaorganisatsioon (WMO) keeldus seda rekordit kinnitamast.
Madalaim mõõdetud temperatuur ehk õhutemperatuuri absoluutne miinimum −89,2 °C registreeriti 1983. aastal Antarktises polaarjaamas Vostok.

Eestis

Kõrgeim mõõdetud temperatuur Eestis on +35,6 °C. Registreeritud 11. augustil 1992 Võrus.
Madalaim mõõdetud temperatuur Eestis on −43,5 °C. Registreeritud 17. jaanuaril 1940 Jõgeval.
Kõrgeim kuu keskmine õhutemperatuur Eestis on +21,6 °C. Mõõdeti 2001. aasta juulis Võrus.
Madalaim kuu keskmine õhutemperatuur Eestis on −18,0 °C. Mõõdeti 1987. aasta jaanuaris Narvas.
Kõrgeim aasta keskmine õhutemperatuur Eestis on olnud +8,3 °C. Selline tulemus saadi Vilsandi ilmajaama mõõtmistulemuste keskmistamisel 1975, 1989 ja 2000. aastal.
Madalaim aasta keskmine õhutemperatuur Eestis on olnud +1,6 °C. Arvutati 1942. aasta Jõgeva ilmajaama mõõtmistulemuste alusel.
Mükoos

Mükoos ehk seentõbi ehk seenhaigus ehk seeninfektsioon (ladina keeles mycosis) on üldnimetus seente poolt tekitatud haiguste kohta loomadel (sh inimestel).
Seenhaigusi esineb ka taimedel.

Inimestel

Mükoosid on inimestel erinevate kudede ja elundite otsesed seenkahjustused. Mükooside hulka loetakse ka mükoallergoosid ja mükotoksikoosid (v.a mittesöödavate seente söömisel tekkinud mürgitus).

Oportunistilikud mükoosid

Neid põhjustavad algselt mittepatogeensed seeneliigid. Oportunistlikesse mükoosidesse haigestuvad peamiselt nõrgenenud või kahjustunud lümfoid(-immuun)süsteemiga inimesed. Oprotunistlikke mükoose esineb sagedasti suhkurtõve põdejatel, AIDSihaigetel, laia toimega antibiootikume tarvitavatel, kemoteraapiat saavatel ning kortikosteroid- ja immunosupressiivsel ravil olevatel inimestel.
Kuivarahu (Soonlepa laht)

Kuivarahu on Hiiu maakonnas Hiiumaa vallas Salinõmme külas Soonlepa lahes asuv 120 m² suurune saar (rahu). Rahu rannajoone pikkus on 49 meetrit.
Rahu jääb Hiiumaa laidude maastikukaitseala piiresse. See on Eesti üks väiksemaid ametliku nimetusega meresaari.
Rahu koordinaadid on 58° 49′ N, 22° 58′ E.
Epifanius (Dumenko)

Elu ja haridus

Ta sündis aastal 1979 Vovkoves Ivanivka rajoonis Odessa oblastis. Tema lapsepõlv ja kooliaastad möödusid Stara Žadovas Storožinetski rajoonis Tšernivtsi oblastis. 1996. astus ta Kiievi Vaimulikku Seminari, mille lõpetas 1999. aastal ning asus samal aastal õppima Kiievi Vaimulikku Akadeemiasse, mille lõpetas 2003. aastal. 2006-2007 õppis ta Ateena Riikliku Ülikooli filosoofiateaduskonnas.

Kiievi Patriarhaadi Ukraina Õigeusu Kirikus

Ta teenis vaimulikuna Kiievi Patriarhaadi Ukraina Õigeusu Kirikus. 13. detsembril 2017. aastal andis KPUÕK Püha Sinod talle Perejaslavi ja Bila Tserkva metropoliidi tiitli.

Ukraina Õigeusu Kirikus

15. detsembril 2018 valiti ta Ukraina õigeusu kirikute ühendkogul asutatud Ukraina Õigeusu Kiriku eestseisjaks tiitliga Kiievi ja kogu Ukraina metropoliit. Kuigi UÕK asutati metropooliana, mitte patriarhaadina, siis avaldas Epifanius 2019. aasta jaanuaris lootust, et UÕK saavutab patriarhaadi staatuse, kui on suudetud ületada Ukraina õigeusklike seas valitsev lõhestatus ja vastuolud. Epifaniuse intronisatsioon (ametisse seadmine) toimus 3. veebruaril 2019. aastal Kiievi Püha Sofia peakirikus. Ta asus 2019. aasta veebruaris ise juhtima UÕK välissuhete osakonda, kuid nimetas 6. märtsil 2019 enda asetäitjateks Rivne ja Ostrogi ülempiiskopi Hilarioni ning Tšernigivi ja Nižõni ülempiiskopi Eustratiuse.

Väärikuse revolutsioon

2019. aasta veebruaris märkis ta Püha Miikaeli Kuldsete Kuplitega kloostris toimunud Euromaidani ja 2014. aasta Ukraina revolutsiooni sündmuste käigus hukkunud Taevase sadakonna mälestusjumalateenistusel, et tänu nende ohvrimeelsusele on olemas avatud piir Euroopa Liiduga ja autokefaalne Ukraina Õigeusu Kirik. 20. märtsil 2019. aastal rõhutas ta, et tänu 2014. aasta veebruaris toimunud väärikuse revolutsioonile sai Ukraina Õigeusu Kirik autokefaaliat kinnitava tomose.

Suhted teiste kirikutega

Ta arvas 2019. aasta märtsi alguses, et kui üks õigeusu kogudus lõheneb UÕK ja Moskva Patriarhaadi Ukraina Õigeusu Kiriku pooldajate vahel, siis ei välista ta kirikuhoone ühiskasutust. 2019. aasta mais antud intervjuus ütles ta, et UÕK ühinemine uniaatidega ei ole välistatud, kuid selleks on vaja pidada dialoogi.

Suhted riigiga

Enne 2019. aasta Ukraina presidendivalimiste teist vooru kutsus ta Ukraina elanikke suuremale ühtsusele, sest ühtsuse puudumise tõttu on agressoril lihtsam saada Ukraina endale. Keeldus osalemast Volodõmõr Zelenskõi eestvedamisel salvestatud Ukraina usujuhtide pöördumises Donbassi ja Krimmi elanike poole, mis avaldati 13. mail 2019, sest selles osales ka UÕK aupatriarh Filaret, mis tekitas tema arvates valearusaama sellest, kes on UÕK eestseisja. Videopöördumises osalesid veel MPUÕK metropoliit Onufrius (Berezovskõi), Ukraina Kreekakatoliku Kiriku eestseisja Svjatoslav (Ševtšuk), moslemite ja juudi kogukondade esindajad.
Brian McKeever

Brian McKeever (sündinud 18. juunil 1979) on Kanada murdmaa- ja laskesuusataja.
Suusatamist alustas ta kolmeaastaselt, võistlema hakkas 13-aastasena. 19-aastaselt hakkas ta Stargardti tõve tõttu nägemist kaotama. 2002. ja 2006. aasta paraolümpiamängudel osales ta nii murdmaa- kui laskesuusatamises. Esimestel mängudel võitis ta kaks kuldmedalit, hõbe- ja pronksmedali. 2006. aasta mängudel võitis ta kaks kulda ja ühe hõbeda.
Temast pidi saama esimene sportlane, kes võistleb samal aastal nii taliolümpiamängudel kui ka paraolümpiamängudel.
WC (räppar)

William L. Calhoun, Jr. (sündinud 1970), esinejanimega WC (hääldatakse "Dub-C", mitte "Double-U-C"), on Ameerika lääneranniku räppar. 
Ta sündis USA Texase osariigis, aga kolis juba lapsena Los Angelesse.

Karjäär

WC alustas karjääri salajaste räpigruppidega, nagu näiteks Low Profile ja WC and the Maad Circle. Tema 1998. aasta soolodebüüt "The Shadiest One" jõudis esikahekümnesse lugudega "Cheddar", "Just Clownin'" ja "Better Days". 2002. aasta albumi "The Ghetto Heisman" lugu "The Streets" pääses samuti edetabelisse.
Intel 4004

Intel 4004 ehk 4004 oli 4-bitine Inteli mikroprotsessor, mis tuli müügile 1971. aastal. 
Tegemist oli esimese ühekiibise keskprotsessoriga, mille tegi võimalikuks räni laialdasem kasutuselevõtt loogikalülituste tootmisel.
4004 sisaldas 2300 transistori ning taktsagedusel 740 kHz oli ta võimeline täitma 92 000 käsku sekundis, mis tähendas, et ühe käsu täitmiseks kulus 10,8 mikrosekundit.
Energia (skulptuur)

"Energia" (nimetatud ka "Energeetika") on Balti soojuselektrijaama ees paiknev skulptuur, mille autor on Riho Kuld.

Ajalugu

1978. aastal tekkis idee kaunistada Balti Soojuselektrijaama esist ja esitati ka vastav tellimus kunstikombinaadile. Skulptuur kavatseti avada 1980. aasta olümpiamängudeks, kuid mitmete takistuste tõttu õnnestus see alles 1982. aastal.

Sümboolika

Skulptuur, mis peaks kujutama inimest, kes on end Maa külgetõmbejõust lahti rebinud ning kosmosesse sööstnud, näib tahtvat öelda, et inimene on võimeline oma tööga kõike saavutama.

Maksumus

Skulptuur läks maksma 20 000 rubla.
Linnuvaatlus

Linnuvaatlus on lindude jälgimine looduses.
Sageli kasutatakse linnuvaatlusel binokli või teleskoobi abi. Linnuvaatlejad koguvad andmed lindude leviku ja rände kohta. Harrastajatest linnuvaatlejate kogutud andmed omavad ornitoloogide jaoks suurt tähtsust uurimismaterjalina.
Linnuvaatlus on üks aktiivse puhkuse vorme. USAs ja Inglismaal on kümneid turismiettevõtteid, mis on spetsialiseerunud linnuvaatlusele. Suurbritannias on Big Garden Birdwatchi nime kandvaid linnuvaatluspäevi korraldatud juba 38 aastat. Kui esimesel aastal võttis üritustest osa 2000 huvilise ringis, siis viimasel ajal on osalejate arv küündinud üle poole miljoni. Soomlased tunnevad linnuvaatluspäevi Pihabongause nime all ja seal osales mullu ca 18 000 huvilist.
Reeglina vaadeldakse kohalikke liike, kuid võidakse käia ka spetsiaalsetel linnuvaatlusmatkadel. Paljude rahvuseparkide jaoks on see üheks tähtsamaks sissetulekuallikaks. Parasvöötme kliima kõige aktiivsemad linnuvaatlusajad on kevad- ja sügisränne, kuna siis on võimalus näha rohkesti liike. Vaadeldavad linnud on teel kas põhja või lõunasse, vastavalt kas siis talvituma või pesitsemiskohta. Parim aeg vaatluseks on varajased hommikud, sest linnud on aktiivsemad ja helilisemad – tehes end paremini märgatavaks. Vaatlusteks eelistatakse vastavalt asukohale ja hooajale teatud metsatukki, soiseid või rannikualasid. Merevaatlus on linnuvaatluse tüüp, kus maismaalt vaadeldakse üle mere lendavaid linde.
Linnuvaatlejad võivad osaleda mingi kindla liigi populatsiooni või rändeloenduses või siis loendada kõiki liike mingil kindlal alal või kindla ajavahemiku jooksul. Nii kogutud andmed aitavad teha kindlaks potentsiaalseid ohte lindudele või vastupidi hinnata keskkonnaalgatuste tulemusi, mille eesmärk on ohustatud liikide säilimine. Linnuvaatlus on kasulik tööriist keskkonnahariduses ja keskkonnaprobleemide esiletoomisel.
Mitmel pool korraldatakse linnuvaatlusvõistlusi. Võistlusest osavõtjad loendavad võimalikult palju mingi kindla liigi isendeid teatud aja või teatud koha lõikes.
Eesti populaarseim linnuvaatlusüritus on Talvine aialinnuvaatlus on, millest võttis 2017. aastal osa üle 2600 linnusõbra enam kui 1800 paigast üle Eesti, kes vaatlesid ligi 60 000 lindu 64 liigist. Vaatlusel osalemiseks tuleb jaanuari viimasel nädalavahetusel märkida tunni aja jooksul aias või pargis kohatud linnuliigid. Aialinnuvaatlusel kogutud andmeid kasutatakse talilindude arvukuse muutuste jälgimiseks, mis võimaldab vajadusel võtta ette samme lindude heaolu parandamiseks.
Nukumaja (seriaal)

"Nukumaja" on 2017. aasta sügisel Kanal 2-s alanud kodumaine seriaal.
Seriaal räägib Evast, kes saab hukkunud kaksikõelt Elisabethilt päranduseks maja. Kui lapseootel Eva kolib koos oma politseinikust mehe Tarmoga uude koju, hakkavad päevavalgele ilmuma häirivad asjaolud. Kas õe surm ei olnudki juhuslik õnnetus? Eva hakkab asja uurima.
Seriaali lavastaja on Ergo Kuld; stsenarist Katrin Pauts ning produtsendid Martin Algus ja Ergo Kuld.
Viirjärvesete

Viirjärvesete ehk viirkihiline järvesete ehk järveviirsete on järve põhja kuhjunud õhukesekihiline purd-, kemogeenne või biogeenne sete.
Viirjärvesette eritüübiks on varviline järvesete, millel saab eristada ühe aasta talve- ja suvekihte (paksus harilikult alla 1 mm).
Viirjärvesetteid leidub enamasti ainult sügavais järvedes, kus põhjaelustik on suhteliselt vaene.
Viirjärvesetete kihilisus on põhjustatud aastaaegade vaheldumisest tulenevast mineraalainete erihulgalisest ja eritüübilisest sissekandest, ning järves toimuvate bioloogiliste ja hüdroloogiliste protsesside tsüklilisusest.
Eestis on viirjärvesetteid nt Rõuge ja Kurtna järvestiku järvedes; viirjärvesetteid leidub seal järvemuda ja -lubja hulgas.
Mati Gilden

Mati Gilden (7. jaanuar 1942 Tallinn – 29. juuli 2014 Tallinn) oli eesti jalgpallur.
Gilden hakkas spordiga tegelema juba 1940. aastate lõpus. Tema põhiala oli jalgpall, kus tema treener oli kõigepealt Ülo Ollis ja seejärel Hans-Davis Viirmaa. Ta lõpetas 1960. aastal kutsekooli.
Gilden mängis aastatel 1960–1962 Tallinna Kalevi ning 1963–1968 Tallinna Dünamo meeskonnas. Ta tuli 1971. aastal Tallinna Tempo koosseisus Eesti NSV meistriks ning kuulus ründajana 1962–1974 Eesti NSV koondisse.
Gilden mängis aastatel 1960–1961 Tallinna Kalevi koosseisus Nõukogude Liidu kõrgliigas kokku 36 mängu. Ta lõpetas jalgpallurikarjääri 29-aastasena vigastuste tõttu.
August Traksmaa

Elulugu

August Traksmaa sündis Virumaal, Põlula mõisas kupja perekonnas. Õppis Vilula ministeeriumikoolis ja lõpetas 1912. aastal Tartu Õpetajate Seminari ja töötas seejärel 1912. aastast Virumaal Salatse küla algkooli juhatajana.
Esimese maailmasõja ajal lõpetas 1915. aastal Peterburi 3. lipnike kooli ja teenis aastatel septembrist 1915 – septembrini 1917 228. Zadonski jalaväerügemendis nooremleitnandina Läänerindel-, Rumeenia ja Edelarindel ning sai ta kaks korda haavata. 
Eesti Vabadussõjas oli alates 1918. aasta novembrist 5. Jalaväepolgu 3. roodu ja hiljem ka II pataljoni ülem nooremleitnandi auastmes, 19. mail 1919 ülendati kiiduväärse teenistuse eest kapteniks ja 11. veebruaril 1920. aastal alampolkovnikuks vanusega 18. jaanuarist 1920.aastal.
Pärast Vabadussõda õppis aastatel 1924–1926 Kõrgemas Sõjakoolis ja oli ajakirja Sõdur toimetaja aastatel 1926 – 1928 ja 1930 – 1932. Pärast seda Sõjakooli ülem, kompaniiülem ning Kindralstaabi VI õppeosakonna ülem ja Sõjavägede Staabi VI osakonna ülem. Aastatel 1928–1930 õppis Prantsuse Sõjaväeakadeemias ning ülendati 24. veebruaril 1930. aastal koloneliks. August Traksmaa oli Eesti eugeenikaseltsi Tõutervis Tallinna osakonna juhatuse liige.
Aastatel 1932–1934 koostas Eesti Vabadussõja ülevaateteose "Eesti Vabadussõda 1918–1920" ja kuulus Vabadussõja Ajaloo Komiteesse.
1934. aasta 1. aprillist oli A. Traksmaa 1. Soomusrongirügemendi ülem Tapal, 30. septembrist 1934 2. Diviisi ülem Tartus ning Sõjakooli ja Kõrgema Sõjakooli lektor.
Aastatel 1936 – 1937 oli A. Traksmaa Eesti Vabariigi saadik Moskvas, 1937. aastal töötas Eesti Vabariigi Välisministeeriumis ja seejärel Tartu Ülikooli Riigikaitselise Õpetuse Instituudi juhatajana.
1939. aasta 24. veebruaril ülendati A. Traksmaa kindralmajoriks, 1939. aasta oktoobrist sõjaministri abi ning juunist 1940. aastal Sõjakooli ülema asetäitja.
Ta oli Teise maailmasõja eelses Eestis üks tuntumaid ja nooremaid kindraleid. Traksmaa omab märkimisväärset tähtsust Eesti Vabadussõja populariseerimisel.
August Traksmaad kui ühte Eesti sõjaväe haritumat ohvitseri, pidas Johan Laidoner oma võimalikuks järeltulijaks Sõjaväe Ülemjuhataja kohal.
A. Traksmaa arreteeriti Nõukogude okupatsioonivõimude poolt 14. juunil 1941. aastal ja küüditati koos perega NSV Liitu. NKVD Erinõupidamine mõistis ta 15. juulil 1942 surma. Väidetavalt suri Traksmaa Sverdlovski vangla Urallagi/Gorelniki vangilaagris südamerabandusse päev pärast surmaotsuse tegemist.

Mälestuse jäädvustamine

A. Traksmaa mälestuseks on Tartus paigaldatud bareljeef.
8. septembril 2009 avati Lääne-Virumaal Põlula mõisa/kooli kõrval mälestuskivi Eesti sõjaväestruktuuri rajajale, kindralmajorile, diplomaadile ja sõjaajaloolasele August Traksmaale (1893-1942).
Desoksüriboos

Desoksüriboos (vanem nimetus ka tüminoos) on pentooside hulka kuuluv süsivesik (monosahhariid). Desoksüriboos erineb riboosist selle poolest, et ühe hüdroksüülrühma asemel on vesinikuaatom.
Biokeemias tähtsaim ja tuntuim on 2-desoksüriboos (hüdroksüülrühm on asendunud vesinikuaatomiga teise süsinikuaatomi juures). 2-desoksüriboos kuulub nukleotiidide ja DNA koostisesse.

Füüsikalised omadused

Desoksüriboos on valge, vees hästi lahustuv, toatemperatuuril tahke aine. Molekulmass on 134.
2-desoksüriboos on optiliselt aktiivne aine, pöörates valgust –23,7°. Sulamistemperatuur on 84 °C.

Keemilised omadused

Desoksüriboosil on vaba aldehüüdrühm ning ta annab aldehüüdidele iseloomulikke reaktsioone. Seega kuulub ta aldooside hulka.

Biokeemia

Desoksüriboos on eluslooduses laialt levinud, kuuludes desoksüribonukleotiidide koostisesse.
Tavaliselt tekib ta organismis nukleotiidide lagundamisel.
Desoksüriboos satub nukleotiidide koosseisu  ribonukleotiidide redutseerimisel (hüdroksüülrühmast hapniku eraldamisel) tioredoksiini abil.
Lüütre oru kaitseala

Lüütre oru kaitseala on kaitseala Viljandimaal Mulgi vallas Sarja külas.
Kaitseala moodustati 21. augustil 1990. Selle pindala on 8 ha. Kaitsealatüüp on uuendamata kaitsekorraga ala.
Lüütre org on Halliste ürgorgu lõunast suubuv lisaorg, mille põhjas voolab Lüütre oja. Orulõigu pikkus on 550 m ja laius 100 m.
Orus asub Lüütre oru paljand, kus avanevad keskdevoni Aruküla lademe liivakivid. Suurim paljand on 55 m pikk ja kuni 6 m kõrge. Paljandis on madal koobas, millest väljuvad allikad. Paljanditel on teaduslik tähtsus Aruküla lademe Tarvastu kihtide rohkete allikatega esindusliku paljandina.